《夜泊燕子矶》
清代·郑梁

燕子矶头看月浪，观音阁上听风芦。但知意思凌天表，那记形骸滞客途。

夜静钟声鸣不断，江长帆影过如无。何须别羡玄真子，泛宅浮家作钓徒。

作者简介：（1637—1713）浙江慈溪人，字禹梅，号寒村。康熙二十七年进士，累官广东高州知府。黄宗羲弟子。工诗文，尝作《晓行》诗，人呼为“郑晓行”。家富藏书，与天一阁相埒。兼善画。晚年右体不遂，以左手作书画，人视为仙吏。有《寒村诗文集》。